Id-Direttiva tal-Kummissjoni 1999/75/KE
tat-22 ta' Lulju 1999
li temenda d-Direttiva tal-Kunsill 95/45/KE id-Direttiva tal-Kummissjoni 95/45/KE tas-26 ta' Lulju 1995 li tistabbilixxi kriterji speċifiċi ta' purità fir-rigward ta' kuluri għall-użu fl-oġġetti ta' l-ikel
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidraw id-Direttiva tal-Kunsill 89/107/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri li jirrigwardaw l-addittivi ma’ l-ikel awtorizzati għall-użu fl-oġġetti ta' l-ikel maħsuba għall-konsum mill-bniedem [1], kif emendat mid-Direttiva tal-Parlament Ewropew u tal-Kunsill 94/34/KE [2], u b'mod partikolari Artikoli 3(3)(a) tagħha;
Wara li kkonsultaw lill-Kumitat Permanenti dwar l-Ikel,
(1) Billi d-Direttiva tal-Kunsill 94/36/KE tal-Parlament Ewropew u tal-Kunsill tat-30 ta' Ġunju 1994 dwar kuluri għall-użu fl-oġġetti ta' l-ikel [3] għandha listi ta' dawk is-sustanzi li jistgħu jintużaw bħala kuluri fl-oġġetti ta' l-ikel.
(2) Billi d-Direttiva tal-Kummissjoni 95/45/KE tas-26 ta' Lulju 1995 li tistabbilixxi kriterji speċifiċia ta' purità fir-rigward ta' kuluri għal użu fl-oġġetti ta' l-ikel [4] stabbiliet il-kriterji ta' purità għall-kuluri msemmija fid-Direttiva 94/36/KE;
(3) Billi huwa meħtieġ, fid-dawl tal-progress tekniku, li jigu emendati l-kriterji ta' purità stabbiliti fid-Direttiva 95/45/KE għal karoteni mħallta (E 160 a (i)); billi huwa għaldaqstant meħtieġ li tiġi adottata din id-Direttiva;
(4) Billi huwa approprjat li jiġu meqjusa l-ispeċifikazzjonijiet u l-metodi ta' teknika analitika għall-kuluri kif stabbiliti fil-Codex Alimentarius mill-Kumitat Konġunt ta' Esperti FAO/WHO dwar Addittivi ta' l-Ikel (JECFA);
(5) Billi l-miżuri stabbiliti f'din id-Deċiżjoni huma skond l-opinjoni tal-Kumitat Permanenti dwar l-Oġġetti ta' l-Ikel;
ADOTTAW DIN ID-DIRETTIVA:
Artikolu 1
Id-Direttiva 95/45/KE hija b'hekk emendata kif ġej:
Fl-Anness parti B il-kapitolu li jirrigwarda E 160a (i) Karoteni Mħallta huwa mibdul bit-test ta' l-Anness ta' din id-Direttiva.
Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex dawn ikunu konformi ma’ din id-Direttiva qabel l- 1.7.2000. Għandhom minnufih jinfurmaw lill-Kummissjoni dwar dan.
Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b'din ir-referenza fil-waqt tal-publikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.
Artikolu 3
Din id-Direttiva għandha tidħol fis-seħħ fl-għoxrin jum ta' wara l-publikazzjoni tagħha fil-Ġurnal Uffiċjali tal-Komunitajiet Ewropej.
Artikolu 4
1. Din id-Direttiva hija ndirizzata lill-Istati Membri.
Magħmula fi Brussel, fit-22 ta' Lulju 1999.